— Ёсць шэраг версій незвычайнага кроку Сабяніна. Некаторыя кажуць, што ён вырашыў за кошт датэрміновых выбараў затрымацца на пасадзе кіраўніка мэрыі як мага больш. Выбары, з пункту гледжання логікі, лепш праводзіць зараз, паколькі ўсе чакаюць хуткага пагаршэння стану расійскай эканомікі. Ёсць думка, што выбары спатрэбіліся Сабяніну, каб задаволіць нейкія свае амбіцыі. Ну і, нарэшце, не выключаюць, што Сабяніну хочацца быць сваім у вачах масквічоў. Дасюль шмат хто трымае яго за чыноўніка — прызначэнца Пуціна. Важна адзначыць, што ў размовах цалкам адсутнічае версія пра тое, што выбары патрэбны Крамлю для ўзняцця аўтарытэту Сабяніна, каб увесці яго ў склад ураду або увогуле зрабіць прэм’ерам.